钦定古今图书集成/明伦汇编/官常典/第694卷 > 夏𬭤
## 钦定古今图书集成/明伦汇编/官常典/第694卷 > 夏𬭤

按《明外史曹璘传》：“璘时有进士夏𬭤，都御史埙子也。
弘治四年，谒选入都，上章请复主事李文祥，庶吉士
邹智，中书舍人吉人御史汤鼐、任仪、姜绾、刘逊、缪樗，
给事中方向等官，罢辅臣刘吉位，忤旨下诏狱。既释
归，久之始赴选。除南京大理评事。疏论赋敛、徭役、马
政、盐课及宗藩戚里侵渔之状，帝不省。𬭤素无宦情”，
父埙初抚四川，年未五十，𬭤献诗劝归，埙亦欣然纳
焉。至是，服官仅岁馀，念母老，乞归侍养；家居三十馀
年，竟不复起。